Raionul Ialoveni

Raionul Ialoveni este un raion din Republica Moldova, amplasat în zona de centru a țării, învecinându-se cu raioanele: Hâncești la vest, Strășeni la nord, mun. Chișinău la est și Căușeni la sud. Centrul raional este orașul Ialoveni.

Fiind alcătuit din 25 de primării, raionul propriu-zis este format dintr-un oraș: Ialoveni; 6 comune: Ruseștii Noi, Răzeni, Țipala, Zîmbreni, Mileștii Mici respectiv Gangura și 18 sate: Bardar, Cărbuna, Cigîrleni, Costești, Dănceni, Hansca, Horești, Horodca, Malcoci, Molești, Nimoreni, Pojăreni, Puhoi, Sociteni, Suruceni, Ulmu, Văratic și Văsieni.

Istorie
Raionul Ialoveni a fost format prin decretul nr. 1495-IX al Prezidiului Sovietului Suprem al RSS Moldovenești, din 25 martie 1977, cu denumirea inițială de raionul Kutuzov. La formare, în componența raionului au fost incluse aproximativ în proporții egale părți din teritoriile raioanelor Kotovsk, Anenii Noi și Strășeni.

În 1988 denumirea raionului a fost schimbată în forma inițială, istorică și cea actuală – raionul Ialoveni. Între anii 1999-2003 raionul a făcut parte din județul Chișinău. Prin Legea nr.764-XV din 27 decembrie 2001 privind organizarea administrativ – teritorială a Republicii Moldova, care a presupus reîntoarcerea la forma de organizare teritorială de „raioane”, raionul Ialoveni și-a căpătat forma și statutul actual.

Geografie
Raionul Ialoveni este situat în zona centrală a Republicii Moldova, aflându-se la 14 km de Chișinău. O bună parte a raionului este străbătut de Codrii Moldovei și se află pe Podișul Moldovei Centrale.

Cadastrul funciar pe raionul Ialoveni la data de 1 ianuarie 2008 în hotarele a 25 de unități administrativ-teritoriale de nivelul întîi, are o suprafață de 78.348,57 ha, inclusiv: teren arabil – 33.431,35 ha; livezi – 3.727,40 ha; vii – 7.941,69 ha; fînețe – 31,00 ha; pășuni – 7.309,94 ha; plantații forestiere – 14.302,46 ha; pîrloagă – 212,63 ha; sub ape – 2.563,10 ha, alte terenuri – 8.629,28 ha. Rețeaua de drumuri publice are o lungime de 265 km, inclusiv 100 km – drumuri naționale.

Pe teritoriul raionului curg doi afluenți ai râului Nistru – Botna și Ișnovăț. De asemenea sunt atestate mai bine de o sută de bazine acvatice, în jumătate dintre acestea fiind crescut pește.

Climă și sol
Ca și restul Republicii Moldova, raionul este situat într-un climat temperat-continental cu veri călduroase și lungi, cu temperatura medie a lunii iulie de +22 °C și ierni blânde, cu temperaturi medie în ianuarie de —7 °C.
Vara este călduroasă și îndelungată, cu temperatura medie a lunii iulie +22 °C, iarna este blîndă, cu temperatura medie în luna ianuarie de —7 °C.

În structura sa solul raionului conține cantități considerabile de humus deosebit de bogat. În teritoriul comunei Mileștii Mici se află o mină de piatră, de unde anual sunt extrase circa 200 mii m.c. de materiale de construcție. Stolnele rămase de la extragerea pietrei sunt folosite în industria vinicolă.

Demografie

Statistici vitale
Principalii indicatori demografici, 2013:
 Natalitatea: 1288 (12.7 la 1000 locuitori) 
 Mortalitatea: 915 (9.1 la 1000 locuitori) 
 Spor natural: +367

Structura etnică

Număr locuitori – cca. 98.000, care include, populație urbană – 15.000, populație rurală - 83.000; densitatea populației - 124 per km2. 
Din populația totală,  sunt bărbați – 48.000 persoane, și femei – 50.000 persoane. Ponderea bărbaților în populația rurală constituie 49,31%, cu - 0,81% mai mult decît cea urbană, iar a femeilor este predominantă în sectorul urban și constituie 51,5 %, cu 0,99 % mai mult față de cea rurală. Locuitori apți de muncă în raion - 49,8 mii persoane, economic activi - 47.9 mii persoane.

Cultură

În domeniul cultural activează 61 instituții, printre acestea: Palatul raional de cultură, 23 case și cămine culturale, 35 biblioteci publice, 2 instituții de învățămînt artistic, 1 muzeu raional, și 4 muzee obștești, sarcina de bază fiind promovarea culturii, a valorilor spirituale ale neamului.

Manifestări culturale - concursuri al cîntecului patriotic „Cîntăm eroii neamului", Festivalul sărbătorilor și obiceiurilor de iarnă "V-am ura și-am tot ura", Concursul desenelor „Lumină din lumină” ș.a. În localitățile raionului sunt formate și activează mai multe colective artistice cu titlul „model": „Izvoraș" (Horești), „Haiducii (Costești), „Oleandra" (Țîpala), „Viișoara" (Mileștii Mici), „Opincuța" (Zîmbreni). De un deosebit succes la publicul național și internațional se bucură dansatorii din ansamblul „Enigma" de la Ialoveni". De mai mulți ani activează ansamblul „Edict".

Muzee
În raion funcționează 5 muzee: 1 muzeu raional și 4 muzee obștești. Muzeul de istorie și etnografie din satul Văsieni dispune de peste 16.040 exponate din care: 16 picturi, 6 sculpturi, 70 obiecte de artă decorativă, 480 obiecte arheologice, 1276 obiecte din domeniul etnografic etc.

Meșteșuguri populare
O continuare a tradițiilor și datinilor este broderia și obiectele croșetate a doamnei Ioana Munteanu din satul Tîpala. Îndrăgostită de frumos ea îl redă în cearșafuri, perdele, fețe de masă, etc.
O parte inseparabilă a raionului sunt lăcașele de cult, construite de-a lungul secolelor de comunitățile de oameni. Aici secole la rînd s-a transmis din neam în neam credința străbunilor.

Economie

Industria alimentară
În raion funcționează cîteva secții de prelucrare a producției agricole. Ialovenenii produc mezeluri, conserve din legume, carne. Cea mai solidă întreprindere e "Valul Traian" de la Văratic, specializată în producerea mezelurilor, cunoscută deja și pe piața europeană. Binecunoscută în republică e și S.A. "Sandriliona" din centrul raional Ialoveni, specializată în producerea înghețatei și a dulciurilor. Volumul anual al producției depășește cifra de 2,5 mii tone. În raion se mai produc uleiuri vegetale, paste făinoase, bere, crupe ș.a.

Industria vinicolă
Cea mai dezvoltată în raion este industria vinificației, reprezentată prin 12 fabrici. Volumul anual global al producție echivalează cu circa 200 milioane lei. Cele mai mari fabrici sunt: Întreprinderea de Stat Combinatul de Vinuri de Calitate "Mileștii Mici", numită una din cele 7 minuni ale Moldovei. Acest oraș vinicol subteran cu o lungime totală de 200 km constituie o adevărată perlă a economiei naționale. Întreprinderea a fost inclusă în Cartea Guiness. În ultimii ani "Mileștii Mici" a cucerit Grand-Prix-uri și peste 70 de medalii pentru vinurile "Grătiești", "Trandafirul Moldovei", "Codru", "Roșu de Purcari", "Cabernet", vinul spumant "Moldova de Lux".
S.A. "Vinăria-Bardar" e specializată în producerea divinurilor (coniacurilor) înalt apreciate de consumatorii de pretutindeni. De asemenea, sunt înalt apreciate și vinurile de tip „heres”, produse la fabrica de profil "Vinuri-Ialoveni" din centrul raional. Piața de desfacere e diversă – Rusia, Bielarus, România, Izrael, Cehia ș.a.

Industria ușoară
Industria textilă și de tricotaje este reprezentată de întreprinderile "Ialtexal-Arica", "Handi" din Ialoveni, "Codru" din satul Ulmu.  Producția fabricată aici este solicitată în multe țări din Europa, precum și în statele fostelor republici sovietice.

Fabrica Portavita care a inceput activitatea in Costesti sa mutat la Chisinau. 

Aceasta fabrica multumeste Tuturor din Costesti care au fost casa si au dat speranta fabricii. 

La moment Fabrica datorita eforturilor a crescut la 400 de angajati, cu planificare de extindere pina la 1000. 

Va asteptam in drag la noi!

Administrație și politică 
Președintele raionului Ialoveni este Mihail SILISTRARU (PAS), ales în 25 noiembrie 2019 (coaliția ACUM PLDM-).

Componența Consiliului Raional Ialoveni (33 de consilieri) ales în 20 octombrie 2019 este următoarea:

Diviziuni administrative

Raionul Ialoveni are 34 localități: 1 oraș, 24 comune și 9 sate.

Atracții turistice 
Raionul Ialoveni prezintă un interes turistic deosebit, deoare­ce fabricile de vin din raion au fost incluse în circuitul turistic național „Drumul Vinului".
 
Alte obiective turistice:
Vatra meșteșugarilor de la Ulmu și Văsieni: aici vizitatorii pot lua cunoștință cu tradițiile seculare ale meșterilor populari în broderie, croșetat, meșteșugul butnăritului
Tunelele fostei cariere de piatră transformate în beciuri de la Mileștii Mici
Valea Botnei - zonă folclorică cu 11 formații etnofolclorice (cântece și dansuri populare, obiceiuri populare etc.).
Fabrica de vinuri și divinuri „Vinăria Bardar” S.A. din localitatea Bardar.
Popasul turistic „Peștișorul de aur" - întreprinderea Piscicolă Costești (căsuțe de vară, hotel, restaurant, zonă de agrement, lăutari etc.)
Mănăstirea Suruceni (construită în secolul XIX, în stil arhitectural moldovenesc).
Cea mai mare plantație de lalele din țară, și anume 40 de ari de lalele (aproximativ un million de bulbi) în localitatea Bardar.
Muzeul de istorie și etnografie din satul Văsieni (aici vizitatorii pot lua cunoștință de istoria raionului, reprezentată prin vestigii și obiecte de artizanat).
Muzeul de Etnografie din cadrul Bibliotecii Petre STEFANUCA
Grădina Zoologică din apropierea satului Bardar (plimbări cu caii, mini hotel, saună, deservirea ceremoniilor, sesiune-foto etc.)

Personalități 
Din raionul Ialoveni au pornit în lume o pleiadă de mari cărturari, savanți, medici. 
 Ion Suruceanu, savant basarabean, arheolog
 Dionisie Erhan (n. 1868 — d. 1943) – originar din s. Bardar, episcop de Cetatea Alba-Ismail
 Gurie, mitropolit
 Teodor Neaga (1878 -1941) – om politic român, membru al Sfatului Țării
 Ghe. Druță
 Nicolae Bivol (1882 -1940) – politician român basarabean, deputat în Sfatul Țării din partea proletariatului organizat din Basarabia. A fost primar al orașului Chișinău între 1923-1924 și 1925-1926 și redactor al săptămânalului „Viața noastră”.
 Pan Halippa (1883 - 1979) - publicist și om politic român basarabean
 Pantelimon Erhan (1884 -1971) - politician român basarabean
 Mihail Popa – Colonel. A participat la primul război mondial. În timpul mișcării de eliberare națională din Basarabia, a organizat la Bolgrad Regimentul I Moldovenesc de cavalerie, punându-l la dispoziția Sfatului Țării. După unire a demisionat din armată și a fost prefect al județului Chișinău
 Petre Ștefănucă (1906 – 1942) – savant, etnograf, folclorist, dialectolog, publicist, pedagog și sociolog român basarabean, director al Institutului Social din Basarabia
 Al. Ouatu, profesor
 Sorochin (n. 1947, Văsieni) - cântăreață de muzică ușoară. Solistă în ansamblurile vocal-instrumentale Noroc și Bucuriaale Filarmonicii din Chișinău. Înregistrări la Radio. Medalia de aur la Festivalul II internațional de muzică ușoară de la Soci, 1968
 Andrei Vartic (1948 - 2009) – fizician (USM, 1971), scriitor, publicist, orator, cercetător al vechilor culturi carpato-dunărene, regizor de teatru și film, deputat în primul Parlament al Republicii Moldova 1990-1993
 Vasile Iovu (n. 1950) - renumit naist din Moldova, originar din localitatea Bardar, raionul Ialoveni
 Mihai Toderașcu (1951 – 2012) – talentat interpret și compozitor, din Bardar, Ialoveni
 Petru Vutcărău  (n. 1960) – regizor, actor, director artistic al Teatrului Național „Mihai Eminescu” născut în Bardar, raionul Ialoveni.
 Angela Gonța  (n. 1978) - reporter PRO TV Chisinau, originară din Bardar, raionul Ialoveni
 Valeriu Simion Erhan, vice-președinte  al raionului Ialoveni (inginer constructor, economist, om de afaceri, candidat la primar al orașului Ialoveni în campania electorală din 2007)
 Corina Tepes - interpretă de muzică ușoară, originară din Bardar, Ialoveni.
 Monica Babuc (n. 29 martie 1964, Bardar, Ialoveni) ministru al Culturii din Republica Moldova
 Octavian Calmîc (n. 9 octombrie 1974, Bardar, Ialoveni) Viceprim-ministru și ministru al Economiei din Republica Moldova

Legături externe
Consiliul raional aloveni

Referințe

 
Raioane din Republica Moldova